CELEX: 62016CA0006
Language: hu
Date: 2017-11-06 00:00:00
Title: C-6/16. sz. ügy: A Bíróság (hatodik tanács) 2017. szeptember 7-i ítélete (a Conseil d’État [Franciaország] előzetes döntéshozatal iránti kérelme) – Eqiom SAS, korábban Holcim France SAS, Enka SA kontra Ministre des Finances et des Comptes publics (Előzetes döntéshozatal — Közvetlen adózás — A letelepedés szabadsága — A tőke szabad mozgása — Forrásadó — 90/435/EGK irányelv — Az 1. cikk (2) bekezdése — Az 5. cikk (1) bekezdése — Mentesség — Belföldi illetőségű leányvállalat által olyan külföldi illetőségű anyavállalat részére fizetett osztalékok, amely közvetve vagy közvetlenül harmadik államokban illetőséggel rendelkező személyek tulajdonában áll — Vélelem — Adócsalás, adókikerülés és adóvisszaélés)

6.11.2017   
            
            
               HU
            
            
               Az Európai Unió Hivatalos Lapja
            
            
               C 374/5
            
         A Bíróság (hatodik tanács) 2017. szeptember 7-i ítélete (a Conseil d’État [Franciaország] előzetes döntéshozatal iránti kérelme) – Eqiom SAS, korábban Holcim France SAS, Enka SA kontra Ministre des Finances et des Comptes publics
   (C-6/16. sz. ügy) (1)
   
   ((Előzetes döntéshozatal - Közvetlen adózás - A letelepedés szabadsága - A tőke szabad mozgása - Forrásadó - 90/435/EGK irányelv - Az 1. cikk (2) bekezdése - Az 5. cikk (1) bekezdése - Mentesség - Belföldi illetőségű leányvállalat által olyan külföldi illetőségű anyavállalat részére fizetett osztalékok, amely közvetve vagy közvetlenül harmadik államokban illetőséggel rendelkező személyek tulajdonában áll - Vélelem - Adócsalás, adókikerülés és adóvisszaélés))
   (2017/C 374/06)
   Az eljárás nyelve: francia
   
      A kérdést előterjesztő bíróság
   
   Conseil d’État
   
      Az alapeljárás felei
   
   
      Felperesek: Eqiom SAS, korábban Holcim France SAS, Enka SA
   
      Alperes: Ministre des Finances et des Comptes publics
   
      Rendelkező rész
   
   Egyrészt a 2003. december 22-i 2003/123/EK tanácsi irányelvvel módosított, a különböző tagállamok anya- és leányvállalatai esetében alkalmazandó adóztatás közös rendszeréről szóló, 1990. július 23-i 90/435/EGK tanácsi irányelv 1. cikkének (2) bekezdését, másrészt pedig az EUMSZ 49. cikket úgy kell értelmezni, hogy azokkal ellentétes az olyan nemzeti adójogszabály, mint amely az alapügyben szerepel, és amely az ezen irányelv 5. cikkének (1) bekezdésében meghatározott adóelőnyt – azaz azon felosztott nyereség forrásadó-mentességét, amelyet valamely belföldi illetőségű leányvállalat juttat egy külföldi illetőségű anyavállalat részére, ha ez az anyavállalat közvetve vagy közvetlenül harmadik államokban illetőséggel rendelkező személy vagy személyek ellenőrzése alatt áll – ahhoz a feltételhez köti, hogy ez az anyavállalat bizonyítsa, hogy a tulajdonosi láncnak nem az a célja vagy az egyik fő célja, hogy e mentességből hasznot húzzon.
   
      (1)  HL C 106., 2016.3.21.